Rihtlatt
Rihtlatt (inglise keeles traversing rule) on tööriist, mis leiab kasutust eelkõige sirgjoonelisuse kontrollimisel ning on põhiline abivahend ehitusel pindade rihtimiseks. Rihtlatt on väga täpse sihiga risttahuka või trapetsi kujuline tööriist. Seda valmistatakse materjalidest, mis on vastupidavad keskkonnatingimustele, et säilitada rihtlati algne kuju. Enamasti on see valmistatud alumiiniumist. Rihtlatti on võimalik kasutada tasandustöödel krohvi või pahtli silumiseks, seina- või põranda plaatide rihtimiseks.